CELEX: 62018CN0738
Language: el
Date: 2018-11-27 00:00:00
Title: Υπόθεση C-738/18 P: Αναίρεση που άσκησε στις 27 Νοεμβρίου 2018 η Duferco Long Products SA κατά της αποφάσεως που εξέδωσε το Γενικό Δικαστήριο (πρώτο τμήμα) στις 18 Σεπτεμβρίου 2018 στην υπόθεση T-93/17, Duferco Long Products κατά Επιτροπής

28.1.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 35/15
            
         
      Αναίρεση που άσκησε στις 27 Νοεμβρίου 2018 η Duferco Long Products SA κατά της αποφάσεως που εξέδωσε το Γενικό Δικαστήριο (πρώτο τμήμα) στις 18 Σεπτεμβρίου 2018 στην υπόθεση T-93/17, Duferco Long Products κατά Επιτροπής
      (Υπόθεση C-738/18 P)
      (2019/C 35/19)
      Γλώσσα διαδικασίας: η γαλλική
      
         Διάδικοι
      
      
         Αναιρεσείουσα: Duferco Long Products SA (εκπρόσωποι: J.-F. Bellis, R. Luff, M. Favart, Q. Declève, avocats)
      
         Αντίδικος κατ’ αναίρεση: Ευρωπαϊκή Επιτροπή
      
         Αιτήματα
      
      Η αναιρεσείουσα ζητεί από το Δικαστήριο της Ευρωπαϊκής Ένωσης:
      
                  1.
               
               
                  Να αναιρέσει την αναιρεσιβαλλόμενη απόφαση (T-93/17, EU:T:2018:558)·
               
            
                  2.
               
               
                  Να ακυρώσει το άρθρο 1, στοιχείο στ', και το άρθρο 2 της αποφάσεως της Επιτροπής της 20ής Ιανουαρίου 2016, σχετικά με τις κρατικές ενισχύσεις SA.33926 2013/C (πρώην 2013/NN, 2011/CP) τις οποίες χορήγησε το Βέλγιο υπέρ της Duferco·
               
            
                  3.
               
               
                  Να καταδικάσει την καθής στα δικαστικά έξοδα της παρούσας διαδικασίας καθώς και σε αυτά της διαδικασίας ενώπιον του Γενικού Δικαστηρίου.
               
            
         Λόγοι αναιρέσεως και κύρια επιχειρήματα
      
      Με την αίτηση αναιρέσεως, η αναιρεσείουσα προβάλλει ότι το Γενικό Δικαστήριο υπέπεσε σε πλάνη περί το δίκαιο καθόσον αρνήθηκε να εξετάσει δύο σφάλματα υπολογισμού που η Επιτροπή διέπραξε στο πλαίσιο της εκτιμήσεώς της σχετικά με την επί ίσοις όροις (pari passu) χορήγηση της ενισχύσεως όσον αφορά το έκτο μέτρο που διαλαμβάνεται στην απόφαση της Επιτροπής της 20ής Ιανουαρίου 2016, σχετικά με τις κρατικές ενισχύσεις SA.33926 2013/C (πρώην 2013/NN, 2011/CP), καθώς και κατά την εφαρμογή του κριτηρίου του ιδιώτη επενδυτή που ενεργεί υπό συνθήκες οικονομίας της αγοράς.
      Η αναιρεσείουσα ισχυρίζεται ειδικότερα ότι:
      
                  —
               
               
                  το Γενικό Δικαστήριο δεν άσκησε προσήκοντα δικαστικό έλεγχο σχετικά με τον τρόπο με τον οποίο η Επιτροπή εφάρμοσε το κριτήριο του ιδιώτη επενδυτή που ενεργεί υπό συνθήκες οικονομίας της αγοράς·
               
            
                  —
               
               
                  το Γενικό Δικαστήριο έπρεπε να εξετάσει κατά προτεραιότητα τον λόγο ακυρώσεως που σχετίζεται με τα σφάλματα στα οποία η Επιτροπή υπέπεσε στο πλαίσιο της εκτιμήσεως σχετικά με την επί ίσοις όροις (pari passu) χορήγηση της ενισχύσεως όσον αφορά το εν λόγω έκτο μέτρο, και όχι να εστιάσει πρωτίστως στην ανάλυση των εγγράφων που προσκόμισε το Βέλγιο.